இல்லாண்மை ஆக்கிக் கொளல். ௬. ஒருவனுக்கு நல்ல ஆண்மை என்று சொல்லப்படுவது, தான் பிறந்த குடியை ஆளும் சிறப்பைத் தனக்கு உண்டாக்கிக் கொள்வதாகும். 7. அமரகத்து வன்கண்ணர் போலத் தமரகத்தும் ஆற்றுவார் மேற்றே பொறை. ௭. போர்க்களத்தில், பலரிடையில் பொறுப்பை ஏற்றுக் கொள்ளும் அஞ்சாத வீரரைப் போல், குடியில் பிறந்தவரிடையிலும், தாங்க வல்லவர் மேல் தான், பொறுப்பு உள்ளது. 8. குடிசெய்வார்க்கு இல்லை பருவம் மடிசெய்து மானம் கருதக் கெடும். ௮. குடி உயர்வதற்கான செயல் செய்கின்றவர்க்கு, உரிய காலம் என்று ஒன்று இல்லை; சோம்பல் கொண்டு, தம் மானத்தைக் கருதுவாரானால், குடிப் பெருமை கெடும்.